Efterlysninger hos Politi og naboer hjalp ikke, da en lille nyindkøbt kænguru tirsdag stak af fra Hobro minizoo. Ingen havde set det lille dyr først blev set, da den fredag morgen igen sad i en indhegning i den lille dyrepark. - Det er jo fantastisk han er tilbage. Vi har ofret en del penge på ham, og nu kan vi måske gå videre og finde en mage til ham, siger leder af parken Kristian Rasmussen til TV2/Nord. Det er kun en uge siden kænguruen ankom til parken efter de tidligere kænguruer døde i foråret.

Opsummering:
En meget sej kænguru er vendt hjem til Hobro minizoo efter tre dage som fri fugl.